**SISÄLLYSLUETTELO**

sivu

1. **JOHDANTO**  2
   1. Lainsäädäntö 3
   2. Perusteet 3
2. **TOIMINNAN TAVOITTEET** 4
   1. Kodin ja koulun kasvatustyön tukeminen 5
   2. Hyvinvoinnin, tunne-elämän ja sosiaalisen kehityksen

tukeminen 6

* 1. Eettisen kasvun tukeminen 6
  2. Osallisuuden, yhdenvertaisuuden, tasa-arvon lisääminen ja

sosiaalinen vahvistaminen sekä syrjäytymisen ennalta-

ehkäiseminen 8

* 1. Sisällölliset painotukset 8

1. **TOIMINNAN JÄRJESTÄMISEN PERIAATTEET**  9
   1. Toimintaympäristö ja turvallisuus 9
   2. Toiminnan hallinnointi ja koordinointi 10
   3. Työn ja vastuunjako 10
   4. Toiminnan rahoitus 11
   5. Irtisanoutuminen 11
   6. Tapaturmavakuutus 11
   7. Välipala 11
   8. Toimitilat ja ryhmät 12
   9. Kuljetukset 12
   10. Toimintamaksut 12
   11. Läsnäolon ilmoittaminen 13
2. **TOIMINTAAN HAKEMINEN** 13
   1. Päätökset toimipaikasta 14
   2. Toiminnan käytännön järjestelyt 14
3. **TOIMINTAAN OTTAMINEN** 15
4. **ERITYISTÄ TUKEA TARVITSEVA OPPILAS AAMU- JA/TAI**

**ILTAPÄIVÄTOIMINNASSA** 15

1. **YHTEISTYÖ TOIMINNAN JÄRJESTÄMISESSÄ** 16
   1. Yhteistyö kodin kanssa 16
   2. Yhteistyö koulun kanssa 16
   3. Yhteistyö muiden tahojen kanssa 17
2. **TOIMINNAN KOORDINOINTI** 17
3. **TIEDONKULKU** 18
4. **HENKILÖSTÖ** 18
5. **TOIMINNAN SEURANTA JA TILASTOINTI** 19
6. **TOIMIPAIKKAKOHTAINEN SUUNNITELMA** 19
7. **LIITTEET** 20
8. **LÄHDELUETTELO** 21

OHEISMATERIAALI ASIAAN \_\_\_\_\_\_\_

Kasvatus- ja opetuslautakunta \_\_\_\_/\_\_\_ \_\_\_\_\_\_

**1. JOHDANTO**

Aamu- ja iltapäivätoiminnalla tarkoitetaan perusopetuslain mukaista perus-opetuksen oppilaalle suunnattua toimintaa, jonka kokonaisuudesta kunta vastaa. Laki perusopetuslain muuttamisesta astui voimaan 1.8.2004. Toi-mintaa koskevaa lakia on uudistettu 1.1.2007. Aamu- ja iltapäivätoiminnan perusteet on uudistettu 2011 ja laatukriteerit julkaistu 2012. Kunta voi järjestää itse tai hankkia tämän lain mukaista aamu- ja iltapäivätoimintaa muulta julkiselta tai yksityiseltä palvelujentuottajalta. Kunta voi myös hankkia palvelut antamalla tähän tarkoitukseen avustusta palveluntuottajalle. Kunta vastaa siitä, että sen hankkimat palvelut järjestetään ko. lain mukaisesti. Laki ei velvoita kuntaa toiminnan järjestämiseen, mutta jos kunta järjestää itse toimintaa tai tukee sen tuottamista, sen tulee noudattaa opetushallituksen antamia ohjeita saa-dakseen toimintaan valtionosuutta.

Sastamalan kaupungin suunnitelmassa ohjeistetaan ja määritellään toiminnan kannalta oleellisia periaatteita. Ohjaajat ja koordinaattori käyttävät toiminta-suunnitelmaa työvälineenään toiminnan suunnittelussa, toteutuksessa ja arvioinnissa.

Toimintasuunnitelma tukee Sastamalassa perusopetuslain mukaisen aamu- ja iltapäivätoiminnan toteuttamista ja on pohjana yksiköiden toimintasuun-nitelman laatimisessa.

Huoltaja saa toimintasuunnitelman kautta tietoa Sastamalan kaupungin perusopetuslain mukaisen aamu – ja iltapäivätoiminnan yhteisistä päätöksistä ja toimintalinjauksista. Toiminta sopeutetaan perusopetuksen opetussuun-nitelman mukaiseksi. Tämä toimintasuunnitelma on voimassa toistaiseksi.

Toimintasuunnitelma päivitetään tarvittaessa ja mahdolliset muutokset viedään sivistyslautakuntaan hyväksyttäväksi. Lakisääteisen toiminnan kehittäminen vaatii vuosittain tarkistuksia ja muutoksia toiminnan sisällöllisten, määrällisten ja laadullisten tekijöiden osalta. Näin varmistetaan toiminnan tasalaatuisuus, riittävyys, jatkuva kehittäminen ja arviointi.

Lähtökohta toiminnan laatua tarkasteltaessa ovat perusopetuslain 48 § 8 a luvussa esitetyt keskeiset toiminnan järjestämisen periaatteet.

Näitä ovat:

\* turvallinen ja toimintaan soveltuva toimintaympäristö  
\* välipala

\* tapaturmavakuutus

\* monipuoliset mahdollisuudet ohjattuun ja virkistävään toimintaan  
\* riittävä, ammattitaitoinen ja tehtävään soveltuva hen-kilökunta, joka vastaa ryhmän toiminnasta  
\* mahdollisuus levätä ja olla itsekseen rauhallisessa ympäristössä  
\* yhteistyön toteutuminen kodin ja koulun kanssa

**1.1.Lainsäädäntö**

\* perusopetuslaki (628/1998)

\* laki perusopetuslain 48 b ja 48 f §:n muuttamisesta (1081/2006)

\* laki perusopetuslain muuttamisesta (1136/2006)

\* laki opetus- ja kulttuuritoimen rahoituksesta annetun lain muuttamisesta (1137/2003)

\* laki lasten kanssa työskentelevien rikostaustan selvittämisestä  
annetun lain muuttamisesta (1138/2003)

\* valtionneuvoston asetus opetustoimen henkilöstön kelpoisuusvaatimuksista annetun asetuksen muuttamisesta  
(115/2004)

\* kuntalaki (365/1995 (50§))

\* koululaisten aamu- ja iltapäivätoiminnan perusteet 1.8.2004

\* koululaisten aamu- ja iltapäivätoiminnan ohjaajan  
ammattitutkinto 1.1.2005

\* Perusopetuksen aamu- ja iltapäivätoiminnan perusteet 2011:1

Lainsäädännön tavoitteet:

\* selkeyttää aamu- ja iltapäivätoiminnan tavoitteita ja   
sisältöä

\* selkeyttää toimijoiden työnjakoa, toiminnan koordinointia ja rahoitusta

\* saada toimintaan enemmän suunnitelmallisuutta, laadukkuutta ja turvallisuutta

**1.2. Perusteet**

Koululaisten aamu- ja iltapäivätoiminnan järjestämisen lähtökohtana on turvallisen, virikkeellisen ja viihtyisän vapaa-ajan toimintaympäristön tarjoa-minen lapselle koulupäivän jälkeen.

Perusteissa korostetaan leikin, luovan toiminnan ja myönteisten elämysten merkitystä lapsille. Toiminnassa lapsi ei ole oppilaan roolissa. Aamu- ja ilta-päivätoiminnan tulee muodostaa lapselle ehyt ja monipuolinen kokonaisuus, jonka tulee tarjota mahdollisuus sosiaaliseen vuorovaikutukseen, esteettisiin kokemuksiin sekä liikkumiseen ja ulkoiluun. Tärkeää on myös lapsen oma toiminta, rentoutuminen ja lepo. Toiminta pohjautuu perusopetuksen arvoihin, joita ovat ihmisoikeudet, tasa-arvo, demokratia, luonnon monimuotoisuus ja ympäristön elinkelpoisuuden säilyttäminen sekä monikulttuurisuuden hyväk-syminen.

Sisällöt tulee rakentaa niin, että ne tukevat perusteissa toiminnallaan asetettujen tavoitteiden toteuttamista:

* Lapsen vapaa-ajan toiminnan ohjaaminen
* Lapsen kasvun ja kehityksen tukeminen
* Lapsen koulunkäynnin ja oppimisen tukeminen
* Varhainen puuttuminen ja sosiaalinen vahvistaminen

Aamu- ja iltapäivätoiminta tarjoaa lapsille turvallisen, virikkeellisen ja viihtyisän vapaa-ajan toimintaympäristön.

Toiminnalla pyritään tukemaan kodin ja koulun kasvatustyötä, lapsen tunne-elämän kehitystä sekä luomaan pohjaa hyvälle kasvulle. Toiminnan tulee lisäksi edistää lasten hyvinvointia ja tasa-arvoisuutta sekä ennaltaehkäistä syrjäytymistä ja lisätä osallisuutta. Tavoitteet velvoittavat kaikkia aamu- ja iltapäivätoiminnan järjestämisessä ja toteuttamisessa mukana olevia.

**2. TOIMINNAN TAVOITTEET**

Aamu- ja iltapäivätoimintaa koskevan lainsäädännön ja opetushallituksen antamien perusteiden mukaan toiminnan yleisenä tavoitteena on tukea oppilaan kokonaisvaltaista hyvinvointia ja tervettä kasvua sekä luoda pohja hyvälle kasvulle.

Toiminnan tavoitteena on tarjota oppilaalle ennen ja jälkeen koulupäivän suunnitelmallista ja laadukasta toimintaa ja turvallisia oppimis- ja kasvu-ympäristöjä sekä turvata aikuisen läsnäolo. Toiminnalla vähennetään oppilaan yksinoloa, ennaltaehkäistään syrjäytymistä ja edistetään tasa-arvoa yh-teiskunnassa ja lisätään turvallisuutta. Tämä tavoite velvoittaa kaikkia aamu- ja iltapäivätoiminnan järjestämisessä ja toteuttamisessa mukana olevia (opetushallitus: Perusopetuksen aamu- ja iltapäivätoiminnan perusteet 2011).

Toiminnan tavoitteena on tarjota oppilaalle mahdollisuus osallistua ohjattuun, virkistävään ja turvalliseen toimintaan. Toiminta mahdollistaa levon ja rentoutumisen rauhallisessa ympäristössä, ammattitaitoisten ja tehtävään koulutettujen ohjaajien valvonnassa. Toiminta on laadukasta vapaa-ajan toimintaa, jossa korostuu vapaaehtoisuus ja myönteiset elämykset.

Toiminnan suunnittelussa otetaan huomioon oppilaan yksilölliset tarpeet ja kiinnostuksen kohteet. Toiminnan yksityiskohtaiset sisällöt määrittää ja valit-see palveluntuottaja. Sisältöihin vaikuttavat paikalliset olosuhteet ja palve-luntuottajan omat vahvuudet, painotukset sekä käytännön mahdollisuudet.

Sisällöt tukevat toiminnalle asetettujen tavoitteiden saavuttamista. Aamu- ja iltapäivätoiminta vahvistaa lasten itseluottamusta ja monipuolisten vuoro-vaikutustaitojen kehittymistä. Se innostaa ja tukee lasta myös omien vah-vuuksien löytämiseen ja oman osaamisen kehittämiseen. Toiminta valmentaa itsestä huolehtimiseen ja antaa mahdollisuuksia luovaan itsensä toteut-tamiseen.

**2.1. Kodin ja koulun kasvatustyön tukeminen**

Toiminnan tavoitteena on tukea kodin ja koulun kasvatustyötä. Tämä tavoite edellyttää keskinäiseen kunnioitukseen, tasa-arvoisuuteen, avoimeen ja luottamukselliseen vuorovaikutukseen perustuvaa yhteistyötä huoltajien sekä koulun aamu- ja iltapäivätoiminnan ohjaajien välillä.

Aamu- ja iltapäivätoiminnan ohjaajilla on ammatillinen vastuu lapsen kasvatuksesta kyseisen yhteisön jäsenenä. Huoltajilla on ensisijainen vastuu lapsen ja nuoren kasvatuksessa.

Eri toimijoiden välisen vuorovaikutuksen tarkoituksena on lisätä lapsen ja nuoren tuntemusta ja näin edesauttaa heidän tarpeidensa tunnistamista.

Yhteisen päämäärän tulee näkyä myös yksittäistä lasta koskevien asioiden hoidossa, tiedonsiirrossa ja osallistumisessa tarpeen mukaan lasta koskeviin neuvotteluihin huoltajien luvalla. Toiminnan suunnittelussa tulee olla yhteistyössä kotien ja koulujen kanssa

Huoltajien luvalla lapsilla on mahdollisuus tehdä osa läksyistä kerhossa. Sopiva läksyjentekoaika voisi olla 30 min – 45 min kahtena päivänä viikossa. Huoltajilla on tarkistusvastuu kotona, että läksyt on kunnolla tehty. Iltapäivä-kerhossa ei voida taata läksyjen tarkistusta ja oikeellisuutta, mutta annetaan mahdollisuus tehdä läksyt.

**2.2. Hyvinvoinnin, tunne-elämän ja sosiaalisen kehityksen tukeminen**

Aamu- ja iltapäivätoiminnan tavoitteena on lapsen ja nuoren tunne-elämän tukeminen. Tavoitteena on, että jokainen kokee olevansa hyväksytty ja arvos-tettu omana itsenään. Lasta ja nuorta ohjataan tunnistamaan erilaisia tunteita ja oppimaan niiden säätelyä.

Tavoitteena on löytää persoonallisuuden kasvua tukevia vapaa-ajan harrastuksia. Itsetunnon kehyksen kannalta on tärkeää, että osallistumisen iloa ja onnistumisen kokemuksia korostetaan. Lapsen ja nuoren perusteltu rohkaisu ja kiittäminen tukevat itsetunnon kehitystä ja luottamuksen synty-mistä omiin taitoihin.

Tunne-elämää ja sosiaalista kehitystä tuetaan myös edistämällä lasten ja nuorten yhteistoimintaa. Toiminnan tarjoamien kaverisuhteiden kautta opitaan sosiaalisessa vuorovaikutuksessa tarvittavia taitoja, kuten vastavuo-roisuutta sekä tunteiden ilmaisua ja säätelyä.

Aamu- ja iltapäivätoiminnan tulee sekä kasvuympäristönä että ilmapiiriltään olla kiireetön ja turvallinen. Ihmissuhteiden pysyvyys edistää lapsen ja nuoren kokemusta turvallisuudesta.

Jokaisessa yksikössä laaditaan vuosittain yhteistyössä lasten ja huoltajien kanssa järjestyssäännöt, joista tulee pitää kiinni. Erityislasten, joille juuri nämä ovat vaikeita, huomioiminen muun ammattihenkilöstön kanssa on tärkeää.

Yhteisten sääntöjen ja rajojen tarkoituksena on antaa lapselle ja nuorelle kokemus turvallisuudesta ja välittämisestä. Yhdessä tehtyjen sopimusten avulla lapsella on mahdollisuus oppia hallitsemaan tunteitaan sekä hyväksymään myös toisten oikeudet. Lapsen tulee ikä tasonsa mukaisesti saada itse osallistua yhteisten sääntöjen ja sopimusten muotoiluun.

**2.3. Eettisen kasvun tukeminen**

Aamu- ja iltapäivätoiminta tukee lasten eettistä kasvua ja käsitystä ihmisten yhdenvertaisuudesta.

Toiminnan eettisenä lähtökohtana ovat perusopetuksen arvopohja sekä kodin ja koulun kanssa yhdessä sovitut kasvatukselliset periaatteet ja käytännöt.

Aamu- ja iltapäivätoiminta edistää lasten ja nuorten yhteisöllisyyden ja osalli-suuden kokemista. Lapselle tarjotaan suvaitsevainen ja yhdenvertainen ilma-piiri kasvaa yhdessä eri toimijoiden kanssa. Toiminta tarjoaa kasvua ja kehi-tystä tukevaa sosiaalista vuorovaikutusta, ilon ja virkistyksen kokemuksia, esteettisiä kokemuksia ja mahdollisuuden kehittää erilaista osaamista.

Aamu- ja iltapäivätoiminnassa korostuu lapsilähtöisyys. Jokainen lapsi näh-dään arvokkaana yksilönä, joka on ikä- ja kehitysvaiheensa mukaisesti itsestään ja teoistaan vastuullinen, eettisessä ajattelussaan ja tunteiden säätelyssä aikuisen ohjausta tarvitseva sekä vuorovaikutustaidoissa jatkuvasti oppiva ja kehittyvä. Eettisen kasvun tukemisessa on tärkeää erityisesti aikuisen antama käyttäytymisen malli. Eettisen kasvun tavoitteena on vastuullisuuden ja vastavuoroisuuden ymmärtäminen.

Aamu- ja iltapäivätoiminnassa tulee kiinnittää lapsen ja nuoren huomiota vastuuseen

* omasta hyvinvoinnista ja terveellisistä elämäntavoista
* toisten hyvinvoinnista sekä siihen liittyvistä oikeuksista ja velvol-lisuuksista
* oman käyttäytymisen aiheuttamista tunteista ja seurauksista itselle ja toiselle
* ryhmän toimintaan liittyvistä säännöistä ja sopimuksista ja annettujen ohjeiden noudattamisesta
* myönteisestä suhtautumisesta ympäristöön, luontoon ja kestävään elämäntapaan

Yhteisöllinen vastuun, luottamuksen ja huolenpidon ilmapiiri aamu- ja ilta-päivätoiminnassa edistää eettistä kasvua.

Aamu- ja iltapäivätoiminnassa tavoitteena on yhteisöllinen ilmapiiri, joka hei-jastaa eettisen vastuun, luottamuksen ja huolenpidon arvoja. Lasta ja nuorta

ohjataan menettelytapoihin, joilla mahdollisia ristiriitatilanteita voidaan käsi-tellä myönteisesti ja rakentavasti. Eettisen kasvun tukemisessa hyödynnetään ryhmän vuorovaikutusta, tilanteisiin liittyviä keskusteluja, taiteen tarjoamia mahdollisuuksia ja toiminnallisuutta.

**2.4. Osallisuuden, yhdenvertaisuuden, tasa-arvon lisääminen ja sosiaalinen vahvistaminen sekä syrjäytymisen ennaltaehkäiseminen**

Aamu- ja iltapäivätoiminnassa tavoitteena on osallisuuden edistäminen, tasa-arvon lisääminen ja syrjäytymisen ennaltaehkäiseminen. Tavoitteena on, että jokainen lapsi saa oman kehitystasonsa ja tarpeidensa mukaista tukea ja ohjausta.

Lapselle ja nuorelle tulee antaa mahdollisuus itse osallistua toiminnan suunnitteluun sekä tulla kuulluksi. Toiminnassa tulee luoda tilanteita, jotka lisäävät lapsen ja nuoren osallisuuden kokemuksia. Tärkeää on edistää erityistä tukea tarvitsevien sekä eri kulttuureista tulevien lasten ja nuorten osallisuuden toteutumista.

Suunnittelussa ja toteutuksessa otetaan huomioon lasten yksilöllisen kehi-tyksen erot ja erilaiset tarpeet.

Osallisuus ja tasa-arvo ennaltaehkäisevät syrjäytymistä. Tavoitteena on, että syrjäytymisvaara havaitaan mahdollisimman varhain ja että lapsen ja nuoren tukemiseen ja tarvittavan tuen järjestämiseen kiinnitetään erityistä huomiota.

* 1. **Sisällölliset painotukset**

Toiminnan sisällöt suunnitellaan monipuolisiksi ja virikkeitä antaviksi. Sisältöjä suunniteltaessa kiinnitetään huomiota leikkeihin, luovaan toimintaan ja myön-teisiin elämyksiin.

Aamu – ja iltapäivätoiminta kootaan seuraavista sisällöllisistä kokonaisuuksista:

* eettinen kasvu ja yhdenvertaisuus
* leikki ja vuorovaikutus
* liikunta ja ulkoilu
* ruokailu ja lepo
* kulttuuri ja perinteet
* käden taidot ja askartelu
* kuvallinen, musiikillinen, kehollinen ja kielellinen ilmaisu
* mediataidot
* arkiaskareet, elinympäristö ja kestävä elämäntapa
* erilaiset tiedolliset ja taidolliset aihepiirit

1. **TOIMINNAN JÄRJESTÄMISEN PERIAATTEET**

Sastamalassa toiminnan ensisijaisena kohderyhmänä ovat koulujen ensimmäisen ja toisen vuosiluokkien oppilaat sekä erityisopetukseen otetut ja siirretyt oppilaat (POL17§:n 2 mom). Lain mukaan kullekin toiminnan piiriin kuuluvalle oppilasryhmälle tulee järjestää toimintaa. Muutamissa toimipis-teissä toiminnan piirissä ovat myös koulun esioppilaat yhteistyössä varhaiskasvatuksen kanssa. Tarjottava määrä voi vaihdella eri kohderyhmien kesken. Oppilaalla ei ole subjektiivista oikeutta saada perusopetuslain mukaisia iltapäivätoimintapalveluja. Oppilaalle aamu- ja iltapäivätoimintaan osallistuminen on vapaaehtoista. Oppilaalle tarjotaan iltapäivätoiminnassa välipala. Toimintaan osallistuvien oppilaiden tulee olla palveluntuottajien toimesta vakuutettuja tapaturman varalta.

Kaupungin kasvatus- ja opetuskeskuksen koordinoimaa toimintaa toteuttavat kaupungin perusopetuksesta vastaava prosessi. Palveluntuottajalla tarkoitetaan joko kaupungin omana toimintana järjestettyä tai ulkopuoliselta taholta ostettua toimintaa. Toimintaa tarjotaan lainsäädännön edellyttämä 760 tuntia lukuvuoden aikana kullekin toimintaan osallistuvalle oppilaalle ja toimintaa järjestetään ainoastaan koulupäivinä pääsääntöisesti klo 12 – 17. Toimintaa ei järjestetä koulujen loma-aikoina, päätöspäivinä eikä lauantaityöpäivinä. Aamupäivätoimintaa voidaan järjestää klo 7.30 – 10, mikäli toimintaan ilmoittautuu riittävä määrä oppilaita.

Aamu- ja iltapäivätoimintaa järjestetään kaupungin omissa tiloissa. Tilojen tulee olla oppilasryhmän kokoon nähden riittävät ja turvalliset. Ryhmän toiminta voidaan lopettaa kesken toiminta-kauden, mikäli osallistujamäärä laskee alle kasvatus- ja opetuskeskuksen määrittämän rajan erillisissä aamu- ja iltapäiväryhmissä.

**3.1. Toimintaympäristö ja turvallisuus**

Toimitilojen tulee olla turvallisia, siistejä, viihtyisiä ja riittävän tilavia lapsi-ryhmän toiminnalle. Toimintaympäristön tulee olla fyysisesti ja henkisesti turvallinen. Jokaisella ryhmälle tulee olla käytössään sekä sisä- että ulkotilat. Toiminnassa huolehditaan siitä, että oppilas ei joudu väkivallan tai muun kiusaamisen kohteeksi. Kouluilla huolehditaan omissa tiloissa tapahtuvan iltapäivätoiminnan toimintapaikkojen turvallisuudesta ja tarkoituk-senmukaisuudesta. Erityislasten tarpeet tulee pysyvästi huomioida tilojen osalta. Työntekijät arvioivat toiminnan terveydellisiä ja hoidollisia olosuhteita jatkuvasti ja ottavat tarvittaessa yhteyttä muihin viranomaisiin.

Toimintaan osallistuvat ohjaajat tulee perehdyttää ja osallistuttaa toiminta-paikan pelastus- ja turvallisuussuunnitelmien laatimiseen ja päivittämiseen.

Turvallisuussuunnitelmaa toteutetaan yhteisillä pelisäännöillä koulun kanssa. Lasten kanssa harjoitellaan yhdessä siirtymisiä pelastuspaikalle. Suunnitel-massa on ohjeistukset sairastumisen, tapaturman, koululaisten karkaamis-tilanteen, tulipalon yms. poikkeustapausten varalle.

Aamu- ja iltapäivätoiminnassa sattuneen tapaturman hoito on lapselle

maksuton. Ohjaajilla pitää olla voimassa oleva ensiapukoulutus tai hätäensiapukoulutus ja työnantaja voi **kehottaa/velvoittaa** koulutuksen käymistä.

**3.2.** **Toiminnan hallinnointi ja koordinointi**

Kaupunki vastaa siitä, että toimintaa toteutetaan 1.8.2007 voimaan tulleen lainsäädännön ja opetushallituksen antamien toiminnan perusteiden mukaan. Toimintaa hallinnoi Sastamalan kasvatus- ja opetuskeskus. Sastamalan kaupungin koordinoimasta aamu- ja iltapäivätoiminnasta kokonaisvastuu on sivistyslautakunnalla. Sastamalan kaupungin aamu- ja iltapäivätoiminnan kehittämisen, linjausten ja arvioinnin tukena toimii koordinaattori ja ohjaajista koottu laaturyhmän nimeämä ohjausryhmä. Ohjausryhmässä toimivat opetuspäällikkö, koordinaattori ja ohjaajien laaturyhmä.

Kaupungin on koulutuksen järjestäjänä ilmoitettava perusopetuslain mukaiseen iltapäivätoimintaan osallistuvien oppilaiden kokonaismäärä tilastokeskukseen vuosittain 20.9. tilanteen mukaan.

**3.3. Työn ja vastuun jako**

Sastamalan kaupunki on sitoutunut järjestämään aamu- ja iltapäivätoimintaa kirjatuin ehdoin. Koulujen aamu- ja iltapäivätoiminta toimii yhteisesti luotujen ja hyväksyttyjen perusperiaatteiden sekä lautakunnan hyväksymän toimintasuunnitelman mukaisesti. Yksiköiden vastuuohjaajilla on mahdollisuus osallistua yhteisiin ohjaajatapaamisiin esimiehen määräämällä tavalla. Työntekijät keskustelevat havaitsemastaan lapseen liittyvästä huolesta ensin vanhempien kanssa. Vanhempien luvalla he ottavat tarvittaessa yhteyttä lapsen opettajaan tai muihin asiantuntijoihin. Perhe- tai yksilökohtaisen lastensuojelun tarpeessa olevasta lapsesta ilmoitetaan viipymättä lastensuojelun viranomaisille. Jokainen työntekijä huolehtii osaltaan hyvän laadun toteuttamisesta. Työyhteisön ongelmatilanteisiin haetaan ratkaisua heti ongelman ilmettyä.

**3.4. Toiminnan rahoitus**

Aamu- ja iltapäivätoimintaa rahoitetaan kaupungin budjettiin varatulla määrä-rahalla ja asiakkailta palvelusta perittävillä kuukausimaksuilla. Sivistys-lautakunta päättää määrärahojen jakamisesta hyväksyessään talousarvion käyttösuunnitelman.

* 1. **Irtisanoutuminen**

Iltapäivätoimintapaikan irtisanominen tulee tehdä kirjallisesti palveluntuot-tajalle ja palveluntuottaja ilmoittaa irtisanomisesta kasvatus- ja opetuskeskuk-seen. Irtisanominen tulee tehdä viikkoa ennen. Maksut keskeytetään seu-raavan kuun alusta.

**3.6. Tapaturmavakuutus**

Toiminnassa sattuneen tapaturman hoito on oppilaalle maksutonta. Kaikki toimintaan osallistuvat lapset kuuluvat Sastamalan kaupungin vakuutuksen piiriin.

**3.7. Välipala**

Perusopetuslain 8 a luvun 48 d § mukaan iltapäivätoimintaan osallistuvalla oppilaalla on oikeus välipalaan opintososiaalisena etuna. Päivittäin tarjottava välipala on vaihteleva ja täysipainoinen. Välipala nautitaan kiireettömästi hyviä tapoja noudattaen. Välipalaa itse itsevalmistavilla tulee olla voimassa oleva hygieniapassi. Välipalan tilaamista/valmistamista varten huoltajia pyydetään riittävän ajoissa ilmoittamaan oppilaan läsnäolopäivät. Välipalatilaus tehdään AIVO-ohjelmalla. Tilauspäivä on tiistai ja kerholaisten läsnäolopäivät tulee olla kerhossa tiedossa maanantaina.

**3.8. Toimitilat ja ryhmät**

Iltapäivätoiminta järjestetään pääsääntöisesti omalla koululla Häijää, Karkku, Kiikka, Marttila, Mouhijärven yhteiskoulu, Muistola, Pehula, Stormi, Suodenniemi, Tyrväänkylä, Toukola ja Varila.

**3.9. Kuljetukset**

Sivistyslautakunta on hyväksynyt koulukuljetusperiaatteet. Periaatteiden mukaan koulukuljetus järjestetään vain kotoa kouluun ja koulusta kotiin. Matkat koulusta iltapäivätoimintaan lapsi saa kuitenkin kaupungin kustannuksella, mikäli oppilaan omalla koululla ei järjestetä toimintaa, vaan hän osallistuu toisella koululla järjestettävään ryhmään ja mikäli koulujen väliset matkat tässä tapauksessa sopivat kaupungin muihin koululaiskuljetuksiin. Tällainen kuljetus iltapäivätoimintaan on maksuton. Lapsi voi myös itse kulkea matkan aamu- ja iltapäivätoiminnan ohjaajien ja vanhempien keskinäisellä sopimuksella. Van-hemmat vastaavat lapsen noutamisesta toimipaikasta kotiin tai lapsi voi lähteä kerhosta itse ohjaajien ja vanhempien sopimuksella.

**3.10. Toimintamaksut**

Kuukausimaksuista päätetään vuosittain. Niihin sisältyy tapaturmavakuutus ja välipala jokaisena toimintapäivänä. Toimintamaksuista päättää sivistyslauta-kunta.

Toimintamaksu sisältää välipalan, materiaalit ja vakuutuksen. Enemmän kuin 3h kuukausittainen ylitys päiväkohtaisissa hoitoajoissa nostaa maksua seuraavaan maksuluokkaan kyseisessä kuussa. Uusi sopimus on laadittava, mikäli ylitystarve jatkuu.

Maksua ei peritä, jos lapsi ei sairautensa (lääkärintodistus) vuoksi voi kalenterikuukauden aikana osallistua toimintaan lainkaan. Maksua ei peritä myöskään silloin, kun lapsen huoltaja toimittaa Sivistyspalvelukeskukseen kaupungin sosiaalipalvelujen antaman todistuksen toimeentuloasiakkuu-destaan. Todistuksen tulee aina olla tehty määräajaksi. Toistaiseksi voimassa oleva todistus ei käy.

Toimintaan mukaan voidaan ottaa lapsia satunnaisesti ilman hakemusta, jos esim. huoltajalla on pakollinen ja kiireellinen meno. Kyse on oltava aivan satunnaisesta tarpeesta. Tällöin maksu on lautakunnan vuosittain vahvistama kertamaksu.

Toiminnassa tarjotaan kuukausimaksuun sisältyvä välipala ja mikäli toimipisteessä on samaan aikaan esioppilaita ja näitä varten valmistetaan aamupala, on koululaisten aamu- ja iltapäivätoimintaan osallistuvien lasten huoltajilla mahdollisuus ostaa lapsille aamupala.

**3.11. Läsnäolon ilmoittaminen**

Oppilaan huoltajan tulee ilmoittaa lapsen toimintaan osallistumis- ja läsnäolo- ajat aina edellisen viikon maanantaihin mennessä ryhmän vastaavalle oh-jaajalle. Enintään 10 päivää/kk toiminnassa mukana olevan lapsen huoltajan tulee kuukausittain ilmoittaa etukäteen läsnäolopäivät ryhmän vastaavalle ohjaajalle. Samoin on hyvissä ajoin ilmoitettava ryhmän vastaavalle ohjaajalle, jos lapsi poikkeuksellisesti ei jonain päivänä voi osallistua toimintaan.

Lisätietoja: Sivistyspalvelukeskus, opetuspäällikkö Kati Heikkilä, [kati.heikkila@sastamala.fi](mailto:kati.heikkila@sastamala.fi) / 040 648 2240

**Koulutoimisto:**  
**Palvelusihteeri Sisko Alho**  
puh. 040 1382 011

AIP:n koordinointi: Leena Iso-Ketola-Ryyppä, puh. 040 1977 491

[leena.iso-ketola-ryyppa@sastamala.fi](mailto:leena.iso-ketola-ryyppa@sastamala.fi)  
Laskutus: Leena Visanen, puh. 0400 913 691

1. **TOIMINTAAN HAKEMINEN**

Toimintaan haetaan ensisijaisesti sähköisesti internet-pohjaisessa Wilma-ohjelmassa. Koulutulokkaiden huoltajat saavat Wilma-tunnukset (kouluun ilmoittautumisen yhteydessä), joilla pääsee täyttämään hakulomakkeen. Ensimmäisen vuosiluokan oppilaiden huoltajat pääsevät Wilmaan olemassa olevilla tunnuksilla, joita voi pyytää asianomaiselta koululta. Toimintaan voi hakea myös Sastamalan kaupungin kotisivuilta tulostettavalla paperilomakkeella, joka toimitetaan Sivistyspalvelukeskukseen.

Hakuaika on keväisin ja siitä ilmoitetaan erikseen. Toimintaan voidaan huoltajan hakemuksella ottaa oppilaita myös kesken toimikauden, jos ryhmässä on tilaa.

Hakulomakkeella ilmoitetut toimintaan osallistumisajat tarkistetaan syysluku-kauden alkaessa toiminnan järjestämisen ja laskutuksen perusteiksi.

Toiminta järjestetään lukuvuonna arkipäivisin koulun toiminta-aikoina.

Hakulomakkeita saa myös varsinaisen hakuajan ulkopuolella kerhoista. Lomakkeita voi tulostaa myös netistä **KASVATUS JA OPETUS->Pe-rusopetus-> Perusopetuksen lomakkeita-> Aamu- ja iltapäivätoiminnan hakulomake**

**4.1. Päätökset toimipaikasta**

Paikan myöntämisestä tehdään sähköisesti hakeneille sähköinen päätös Wilmassa. Paperilomakkeella paikkaa hakeneille toimitetaan päätös postissa.

Huoltajalle ilmoitetaan viimeistään kahden viikon kuluessa hakuajan päät-tymisestä, jos toimintaa ei hakijoiden vähäisen määrän takia aloiteta. Jos ryhmään on tulossa lapsia enemmän kuin siihen voidaan ottaa, suoritetaan valinta arpomalla.

**4.2. Toiminnan käytännön järjestelyt**

Toiminnan käytännön toteutus sekä siihen liittyvät järjestelyt suunnitellaan vuosittain yhdessä kaikkien samassa työyhteisössä olevien iltapäiväkerho-ohjaajien kanssa. Lukuvuosisuunnitelma sisältää toiminnan tavoitteiden konkretisoinnin, toiminnan ajankohdat, toimintasisällöt, yhteistyön muodot, arjen käytänteet, lapsiryhmien koot, henkilöstön resursoinnit ja muut lukuvuoden erityispiirteet. Aamu- ja iltapäivätoiminnassa koulujen järjestys-säännöt ovat voimassa.

**5.** **TOIMINTAAN OTTAMINEN**

Otettaessa oppilaita aamu- ja iltapäivätoimintaan heihin sovelletaan yhdenvertaisia valintaperusteita. Määräajassa saapuneet hakemukset käsitel-lään iltapäivätoiminnan ottamisen perusteita noudattaen.

Toimintaan ottamisen perusteet:

\* Etusijalla ovat 1.- luokkalaiset

\* Hakuajan päätyttyä palveluntuottaja tekee toimipaikkakohtaisen yhteenvedon toimintaan hakeneiden oppilaiden lukumäärästä.

Sijoitettaessa erityistä tukea tarvitseva oppilas otetaan huomioon toimintapaikkakohtainen ryhmärakenne ja mahdollisuudet toimin-tojen eriyttämiseen.

\* Mikäli kaikille halukkaille ei ole osoittaa paikkaa, suoritetaan   
 arvonta.

Oppilaiden erityisen tuen tarpeesta tulee ilmoittaa hakulomakkeessa ilmoite-tulla tavalla.

**6. ERITYISTÄ TUKEA TARVITSEVA OPPILAS AAMU- JA/TAI ILTAPÄIVÄTOIMINNASSA**

Iltapäivätoiminnassa noudatetaan yleisiä tavoitteita ja sisältöjä myös niiden oppilaiden kohdalla, joilla on erityisen tuen päätös. Toimintaan otettaessa tarkastellaan koko ryhmän toimivuutta ja oppilaan mahdollisuuksia toimia ryhmässä. Erityistä tukea tarvitsevan oppilaan toimintapaikka pyritään jär-jestämään tarvelähtöisesti. Huoltajan kanssa sovitaan, kuinka oppilaan erityi-

seen tukeen, kasvuun ja kehitykseen liittyvät tavoitteet huomioidaan ja ne kirjataan ennen toiminnan alkamista. Kasvatus- ja opetuskeskus päättää toimintapaikkakohtaisesti, kuinka monta erityistä tukea tarvitsevaa oppilasta voidaan kuhunkin ryhmään ottaa. Koulun oppilashuoltotyössä voidaan käsitellä myös iltapäivätoiminnan ongelmatilanteita Sastamalan oppilashuol-totyön ohjeistuksen mukaisesti. Tällöin iltapäivätoiminnan ohjaaja osallistuu oppilashuoltotyöhön, josta ilmoitetaan huoltajille. Iltapäiväkerhon ohjaaja ottaa yhteyttä koulunjohtajaan, mikäli oppilaan asiaa olisi tarpeen käsitellä koulun oppilashuollossa tai pedagogisessa tiimissä.

**7. YHTEISTYÖ TOIMINNAN JÄRJESTÄMISESSÄ**

Aamu- ja iltapäivätoiminnan laki velvoittaa kunnan olemaan yhteistyössä kotien, koulujen ja aamu- ja iltapäivätoimintaan tuottavien tahojen kesken. Eri toimijoiden välisen vuorovaikutuksen tarkoituksena on lisätä oppilaan tar-peiden tunnistamista. Yhteisen päämäärän tulee näkyä myös yksittäistä oppi-asta koskevien asioiden hoidossa. Toiminnan onnistumisen kannalta on tär-keää, että oppilaan ja huoltajien toiveet toiminnan sisällöstä otetaan huomioon mahdollisuuksien mukaan.

* 1. **Yhteistyö kodin kanssa**

Iltapäivätoiminnan tavoitteena on tukea kodin kasvatustyötä ja sen vuoksi toiminnan järjestämisessä tehdään yhteistyötä huoltajien kanssa. Huoltajalla on ensisijainen vastuu lapsen kasvatuksesta. Iltapäivätoiminnassa ohjaajilla on vastuu lapsen kasvatuksesta kyseisen yhteisön jäsenenä. Yhteistyö edellyttää avointa ja luottamuksellista vuorovaikutusta kodin kanssa. Yhteistyölle tulee luoda selkeät yhteistyömallit ja –rakenteet. Toiminnan sisällöistä ja toimintaperiaatteista tiedotetaan huoltajia toimintakauden aikana. Perheiden kanssa tulee sopia kirjallisesti turvallisuus- ja vastuukysymyksistä esim. kotiinlähdön osalta.

\* Toimintasuunnitelmat, kuukausiohjelmat yms. välitetään tiedoksi  
 koteihin. Samalla annetaan aina myös mahdollisuus kommen-  
 toida. Infopaketti jaetaan kotiin aina uuden perheen aloittaessa   
 toiminnan.

\* Suositeltavaa on, että iltapäivätoiminta järjestää vanhempainillan  
 joko erikseen tai koulun vanhempainillan yhteydessä.

* 1. **Yhteistyö koulun kanssa**

Iltapäivätoiminnan tavoitteiden tulee olla sopusoinnussa koulun kasvatus-tavoitteiden kanssa. Toiminnan järjestämisessä tehdään yhteistyötä koulun kanssa, tavoitteena on tiivistää yhteistyötä oppilaan parhaaksi. Koko koulun henkilökuntaa tulee informoida koululla järjestettävästä iltapäivätoiminnasta. Iltapäivätoiminnan ohjaajien, oppilaiden, opettajien sekä koulun muun henki-löstön välisellä yhteistyöllä luodaan rakenteet toimivalle ja säännölliselle yh-teistyölle sekä yhteiselle toimintakulttuurille. Iltapäivätoimintaa kehitetään yhteistyössä koulunjohdon, opettajien ja koulunkäynninohjaajien kanssa. Toiminnassa huomioidaan koulun opetussuunnitelma. Iltapäivätoiminnan ohjaajat ja opettajat informoivat toisiaan koulutyössä ja iltapäivätoiminnassa tapahtuvista muutoksista (esim. retket, tukiopetus, kerhot ja jne.).

Koulun oppilashuollon tehtävänä on huolehtia oppilaan kokonaisvaltaisesta hyvinvoinnista. On tärkeää, että oppilaan päivän kokonaisuudessa koulun opetushenkilöstö, iltapäivätoiminnan henkilöstö ja koulun oppilashuolto toimivat keskenään luontevassa vuorovaikutuksessa. Palvelutuottajan edus-taja/ iltapäivätoiminnan koordinaattori voi huoltajan suostumuksella ja oppilas-huollon toivomuksesta osallistua tarvittaessa oppilashuollon palavereihin ja henkilökohtaisen opetuksen järjestämistä koskevan suunnitelman (HOJKS) laadintaa/ tarkistamiseen.

\* Ongelmatilanteissa hyödynnetään koulun valmiuksia (esim.   
kiusaamistapauksissa). Näin sama puuttumisen ja ennaltaehkäisyn- malli läpäisee koko päivän.

\* Lapsen hyvinvoinnissa tapahtuvat muutokset otetaan puheeksi   
mahdollisimman pian.

\* Mikäli tilanne koetaan hankalaksi, koulun kanssa tehdään yhteis-   
työtä.

* 1. **Yhteistyö muiden tahojen kanssa**

Kerhot voivat tehdä yhteistyötä kasvatustavoitteita tukevien järjestöjen tai yhteisöjen kanssa. Esim. SRK, MLL, 4H, urheiluseurat.

1. **TOIMINNAN KOORDINOINTI**

koululaisten aamu- ja iltapäivätoiminnan järjestämisestä vastaa Sastamalan kaupunki.

Kaupunki vastaa toiminnan kokonaisuudesta ja sen lainmukaisuudesta. Toimintaa hallinnoi sivistystoimi.

Käytännön asioihin liittyen otetaan yhteys suoraan oman koulun aip- ohjaajaan tai koulun johtajaan.

1. **TIEDONKULKU**

Toiminnan järjestämispaikoista, toiminnan alkamis- ja päättymisajankohdista sekä toimintaan hakemisesta ja toimintamaksuista ilmoitetaan vanhemmille wilman kautta.

Iltapäiväkerho-ohjaajat tiedottavat koteja, koulun opettajia, koulunjohtajia ja oppilashuollon toimijoita tarpeellisista asioista. Koteja tiedotetaan tulevista tapahtumista, toiminnan sisällöistä, käytänteistä ja muista tarpeellisiksi katsot-tavista asioista.

Lasta koskevien salassa pidettävien henkilötietojen luovuttamisessa noudatetaan aina voimassa olevia ohjeita ja määräyksiä.

Tiedottamisesta vastaa toiminnan vastaava ohjaaja.

1. **HENKILÖSTÖ**

**Kelpoisuusehdot**

Uusilta työntekijöiltä vaaditaan nähtäväksi lain edellyttämä rikosrekisterilain 6 § ja 2 momentissa tarkoitettu rikosrekisteriote, joka pitää esittää työnantajalle. Valtionneuvoston asetuksessa (115/2004) säädetään perusopetuslain 8a luvussa tarkoitetun aamu- ja iltapäivätoiminnan ohjaajan kelpoisuusehdoista. Kelpoisia aamu- ja iltapäivätoiminnan ohjaajiksi ovat erilaisten harrastusten ja muun vapaa-ajan toiminnan ohjaajat sekä lasten hoitoon ja kasvatukseen perehtyneet henkilöt.

Koululaisten aamu- ja iltapäivätoiminnasta kunnassa vastaa opetuspäällikkö Kati Heikkilä ja kouluissa vastaavat ohjaajat vastaavat aamu- ja iltapäivä-kerhojen sisällöistä.

Koulunjohtajat vastaavat kouluissa toimivissa yksiköissä ohjaajista, kerhojen tiloista ja hankinnoista. Muu henkilöstön määrä suunnitellaan keväisin ilmoit-tautuvien lasten määrien mukaan. Lisäksi huomioidaan erityistä tukea tarvit-sevien lasten määrä.

Henkilökunnan pätevyysvaatimukset pidetään lain edellyttämällä tasolla.

Henkilökunta perehdytetään toimintaan yhteisillä perehdytys-, koulutus- ja suunnittelupäivillä elokuussa ennen toiminnan alkua.

1. **TOIMINNAN SEURANTA JA TILASTOINTI**

Perusopetuslain 8 a luvun 48 c § mukaan kunnan tulee arvioida antamaansa tai hankkimaansa aamu- ja iltapäivätoimintaa, sekä osallistua toimintansa ul-kopuoliseen arviointiin. Arvioinnin tarkoituksena on turvata toiminnan tavoit-teiden toteutuminen sekä laadullisten tekijöiden kehittyminen. Arviointien kes-keiset tulokset tulee julkaista. Toiminnan laadun seuranta kuuluu koordinoin-titaholle. Sastamalassa arviointi tapahtuu erikseen hyväksyttävän arviointijär-jestelmän mukaisesti:

\* Huoltajat arvioivat toimintaa

\* Lapset arvioivat toimintaa

\* Ohjaajat arvioivat oman yksikkönsä toimintaa ja yhteisiä   
 käytänteitä

Arvioinnit tulee tehdä kevätkaudella, jolloin kokemukset ovat tarpeeksi pitkältä ajalta ja toisaalta johtopäätökset siirrettävissä seuraavaan toimintakauteen.

Koordinaattori kokoaa tilastot ja mahdolliset arvioinnit toiminnan kehittämiseksi.

1. **TOIMIPAIKKAKOHTAINEN SUUNNITELMA**

Toimipaikkakohtaista suunnitelmaa laadittaessa käytetään Sastamalan toi-mintasuunnitelmaa runkona. Kohdassa 2 luetellut koululaisten aamu- ja ilta-päivätoiminnan tavoitteet kirjataan toimintapaikkakohtaiseen toimintasuun-nitelmaan ja siihen on kirjattu, miten tavoitteisiin ko. ryhmässä päästään. Toi-mipaikkakohtainen toimintasuunnitelma saatetaan huoltajien ja aamu- ja iltapäivätoiminnan koordinaattorin tietoon toimintakauden alussa. Opetus-hallituksen aamu- ja iltapäivätoiminnan perusteiden mukaisesti toiminnalle on ominaista monipuolisuus, laadun varmistaminen, tarvelähtöisyys ja vapaaeh-toisuus. Toimintasuunnitelman sisältö tulee suunnitella siten, että siitä muo-dostuu ehyt ja monipuolinen kokonaisuus. Toiminnan tulee tarjota sosiaalista vuorovaikutusta, esteettisiä kokemuksia, liikuntaa ja ulkoilua. Rentoutuminen, lepo ja mahdollisuus omaan toimintaan kuuluvat niin ikään aamu- ja iltapäivätoiminnan sisältöön. Sisältöä valittaessa on erityisesti kiinnitettävä huomiota leikkiin, luovaan toimintaan ja myönteisiin elämyksiin.

\* Toiminnan selkeä rakenne (päivittäisessä rytmissä ja pidemmissä jaksoissa) huomioi monipuolisen toiminnan ja toisaalta rauhoittu-misen ja hiljentymisen mahdollisuuden.

\* Toimitapojen vaihteluun tulee kiinnittää huomiota: esim. rauhoittuminen ei ole aina videonkatselua tms.

Toiminnan sisältöä voivat olla erilaiset aihepiirit. Sisältö voi myös liittyä erilaisiin tavoitteellisiin harrastuksiin (liikunta, kädentaidot, kielellinen, kuvallinen ilmai-su, musiikki ja arkiaskareet). Kuukausi- ja viikkosuunnitelman käyttö on suo-siteltavaa.

1. LIITTEET

LÄHTEET

Asetus opetustoimen henkilöstön kelpoisuusvaatimuksista 14.12.1998/986.

Luettavissa: <http://www.finlex.fi/fi/laki/ajantasa/1998/19980986>

Laki lasten kanssa työskentelevien rikostaustan selvittämisestä 14.6.2002/504. Luettavissa: <http://www.finlex.fi/fi/laki/ajantasa/2002/20020504>

Laki perusopetuslain muuttamisesta 1136/2003.

Luettavissa: <http://www.finlex.fi/fi/laki/alkup/2003/20031136>

Perusopetuksen aamu- ja iltapäivätoiminnan perusteet 2011. Opetushallitus.

Määräykset ja ohjeet 2011:1.

Luettavissa:<https://www.oph.fi/sites/default/files/documents/131412_po_aamu_ja_iltapaivatoiminnan_perusteet_2011.pdf>

Perusopetuksen, perusopetuksen aamu- ja iltapäivätoiminnan sekä koulun

kerhotoiminnan laatukriteerit. Opetus- ja kulttuuriministeriön julkaisuja 2012:29.

Luettavissa: <http://julkaisut.valtioneuvosto.fi/bitstream/handle/10024/75311/okm29.pdf>

Perusopetuslaki. 21.8.1998/628.

Luettavissa: <http://www.finlex.fi/fi/laki/ajantasa/1998/19980628>

Rikosrekisterilaki 20.8.1993/770.

Luettavissa: <http://www.finlex.fi/fi/laki/ajantasa/1993/19930770>

Perusopetuslain mukainen koululaisten aamu- ja iltapäivätoiminnan Sastamalan toimintasuunnitelma 7.9.2011